**Szakdolgozati követelmények - MTE**

[**1.** **Belépőszint**](#_Toc29921351)

[**1.1.** **Terjedelem**](#_Toc29921352)

[**1.2.** **Fedlap és belső borító**](#_Toc29921353)

[**1.3.** **Tartalomjegyzék**](#_Toc29921354)

[**1.4.** **Betűtípus, sorköz, margó és betűméret**](#_Toc29921355)

[**1.5.** **Alfabetikus rendben közölt szakirodalomjegyzék**](#_Toc29921356)

[**2.** **A szakdolgozat szerkezete**](#_Toc29921357)

[**2.1.** **A szakdolgozat szerkezeti egységei**](#_Toc29921358)

[**2.2.** **A törzsszöveg szerkezete**](#_Toc29921359)

[**2.3.** **A szakdolgozat tagolása**](#_Toc29921360)

[**3.** **A szakdolgozat külalakja**](#_Toc29921361)

[**3.1.** **Műalkotások jelölése**](#_Toc29921362)

[**3.2.** **Ábrák**](#_Toc29921363)

[**3.3.** **Táblázatok**](#_Toc29921364)

[**3.4.** **Bekezdések**](#_Toc29921365)

[**4.** **Hivatkozások kezelése**](#_Toc29921366)

[**4.1.** **Hivatkozások a szövegtörzsben**](#_Toc29921367)

[**4.2.** **Hivatkozások a forrásjegyzékben**](#_Toc29921368)

[**5.** **A szakdolgozat nyelvezete**](#_Toc29921369)

[**5.1.** **Megfogalmazás**](#_Toc29921370)

[**5.2.** **Szakkifejezések**](#_Toc29921371)

[**5.3.** **Nyelvhelyesség**](#_Toc29921372)

[**5.4.** **Szókincs, stílus**](#_Toc29921373)

[**6.** **Témaválasztás**](#_Toc29921374)

[**6.1.** **Téma terjedelmének meghatározása**](#_Toc29921375)

[**6.2.** **Cím**](#_Toc29921376)

[**6.3.** **A szakdolgozat célja**](#_Toc29921377)

[**6.4.** **Kérdések, hipotézisek**](#_Toc29921378)

[**7.** **Elméleti megalapozottság**](#_Toc29921379)

[**7.1.** **Szakirodalom**](#_Toc29921380)

[**7.2.** **Definíciók**](#_Toc29921381)

[**8.** **Az elemzés**](#_Toc29921382)

[**8.1.** **Logika, összhang**](#_Toc29921383)

[**8.2.** **Leírás**](#_Toc29921384)

[**8.3.** **Kritikai elemzés**](#_Toc29921385)

[**8.4.** **Következtetés**](#_Toc29921386)

[**9.** **A szakdolgozat eredetisége**](#_Toc29921387)

[**9.1.** **Mi a plágium?**](#_Toc29921388)

[**9.2.** **Eredetiségnyilatkozat**](#_Toc29921389)

# **Belépőszint**

## **Terjedelem**

* tánctanár (MA 120), valamint klasszikus balettművész (MA), néptáncművész (MA) szakos hallgatók részére: 70.000 karakter szóközökkel együtt
* táncos és próbavezető (BA) és koreográfus (BA) szak hallgatói részére: 50.000-60.000 karakter szóközökkel együtt
* táncművész (BA) szak hallgatói részére: 35.000-40.000 karakter szóközökkel együtt

## **Fedlap és belső borító**

**Fedlap:**

* a borító felső 1/3-ának közepén: SZAKDOLGOZAT felirat
* jobb alsó sarkában külön sorokban: név, egyetem, szak, szakirány, évszám

**Belső borító:**

* az oldal felső 1/3-ának közepén: cím
* az oldal jobb alsó sarkában:

Készítette:

Kiss Zita

Magyar Táncművészeti Egyetem

Táncos- és Próbavezető Szak

Divattánc szakirány

2019.

* az oldal bal alsó sarkában:

Konzulens:

Dr. Szabó János

egyetemi adjunktus

## **Tartalomjegyzék**

A dolgozat fő fejezetcímeinek, alfejezet-címeinek feltűntetése, a hozzájuk tartozó oldalszámokkal.

## **Betűtípus, sorköz, margó és betűméret**

A dolgozatot Word szövegszerkesztővel kell készíteni az alábbi paraméterek betartásával:

* a kinyitott dolgozat jobb oldalára legyen nyomtatva a dolgozat
* álló A/4-es oldalak, melléklet esetén előfordulhat fekvő táblázat, ábra
* Times New Roman betűtípus
* 12-es betűméret
* sorkizárás
* 1,5-es sorköz az egész dolgozatban
* oldalszám-beszúrás lap alján, középen
* összes margó: 2,5 cm, kivéve: bal oldali margó (a kötés miatt): 3,5 cm
* A dolgozatban arányos térközöket kell használni, az egyes fejezetek között maximum két sor hagyható ki.
* A fejezetcímek alcímek, al-alcímek hierarchiában jelenjenek meg a decimális tagolási rendszer szabályai alapján (pl. 1., 1.1, 1.1.1 stb.).

## **Alfabetikus rendben közölt szakirodalomjegyzék**

* más néven: Felhasznált irodalom
* szerzők vezetékneve szerinti alfabetikus sorrend, „dr.” megjelölés nélkül

# **A szakdolgozat szerkezete**

## **A szakdolgozat szerkezeti egységei**

**Fedlap, belső borító**

**Tartalomjegyzék**

**Törzsszöveg**

* Fejezetekre, alfejezetekre tagolt.

**Irodalomjegyzék**

**Függelék(ek)/mellékletek**

* A szakdolgozat részét képezi a hallgató által aláírt eredetiségnyilatkozat, melyet 1. számú mellékletként kérünk csatolni a dolgozathoz
* A szakdolgozathoz 2. sz. mellékletként csatolni kell a szakdolgozati belépőszint teljesítését igazoló dokumentumot.

Függelékként/mellékletként a következő elemek csatolhatóak még a szakdolgozathoz:

* ábrák és táblázatok jegyzéke pontos forrásmegjelöléssel
* a szövegtörzsben hivatkozott, hallgató által készített interjú
* a vizsgálathoz használt mérőeszközök (pl. kérdőív, megfigyelési szempontsor stb…)
* az egy oldalnál nagyobb táblázatok, ábrák
* egyéb kiegészítő ábrák, táblázatok

**CD/DVD/pendrive**

Amennyiben audio- vagy audiovizuális anyag is hozzátartozik a szakdolgozathoz, kérjük, hogy mindkét bekötött példány hátsó fedlapjának belső oldalára rögzítsék egy borítékba helyezett adathordozón.

## **A törzsszöveg szerkezete**

**Bevezetés**

* a szakdolgozat célja
* a választott téma relevanciája/fontossága/aktualitása
* milyen kérdés(ek)re keresi a választ
* mi a hipotézise (=előfeltevés állítás formájában), melyet megvizsgál
* hogyan épül fel a szakdolgozat

**Kifejtés**

* a téma diszciplináris elhelyezkedése
* a téma a nemzetközi és hazai viszonylatok tükrében
* a téma megközelítései a különböző források alapján
* szakirodalmi szintézis
* egy jelenség/műalkotás leírása
* egy jelenség/műalkotás interpretációja
* egy jelenség/műalkotás empirikus vizsgálata kutatásmódszertani alapokon
* a kapott adatok értelmezése

**Következtetések, összegzés**

* a dolgozat rövid összefoglalása
* következtetések levonása
* adjon a dolgozat elején feltett kérdésekre választ
* a dolgozat elején megfogalmazott hipotézis elvetése vagy igazolása
* ha a téma alapján lehetséges, javaslatok megfogalmazása

## **A szakdolgozat tagolása**

* Az egész szakdolgozat legyen áttekinthető, esztétikusan szerkesztett.
* A szakdolgozat szövegét a decimális rendszer szabályai szerint kell tagolni (1., 1.1., 1.2. stb.).
* Egy ábra, táblázat ne foglaljon el többet az oldal 1/3-ánál, az egész oldalas, illetve többoldalas táblázatokat mellékletként kell megjeleníteni, és a szövegtörzsben ennek alapján hivatkozni rá.
* Egy bekezdés minimum 3 mondatból álljon.
* Az ábrák, táblázatok, grafikonok elhelyezése ne törje meg a szöveg folytonosságát.
* Az egyes ábrák, táblázatok felett és alatt minimum 3 sor szöveg legyen. Az ennél nagyobb ábrák (pl.: notációk, kották) mellékletként jelenjenek meg, melyre a szakdolgozó a szövegtörzsben hivatkozhat.

# **A szakdolgozat külalakja**

## **Műalkotások jelölése**

Színdarabok, filmek, táncelőadások címét kurzívan (dőlt betűkkel) kell jelölni.

## **Ábrák**

* A szakdolgozatban ábrának nevezzük a fotókat, rajzokat, festményeket, plakátokat, szórólapokat, grafikonokat.
* Az ábrák illeszkedjenek a szövegkörnyezet logikájába, ne szorítsák ki a szöveget.
* A szövegben elhelyezett képeket, ábrákat külön-külön, folyamatosan arab számokkal kell sorszámozni, címmel kell ellátni, utána a forrást meg kell jelölni (*1.ábra:* Bethlen Téri Színház, fotó: Palotai Mihály, 2017)
  + Amennyiben egy képnek, fotónak, ábrának a szerzőjét és/vagy évszámát nem tudjuk pontosan megjelölni, akkor használjuk az URL-t: *1.ábra:* Bethlen téri Színház, URL: <https://images.app.goo.gl/CogRqobfESF68U1c7>
* A saját tulajdonú fotók után, a „Saját gyűjtés”, míg a saját szerkesztésű ábra után, a „Saját szerkesztés” forrásmegnevezést kell használni.
* Az ábrákra a folyó szövegben kell hivatkozni (1. ábra).
* A számozás és cím helye az ábra alatt van. Az ábrák alatti szöveg kisebb legyen, mint a folyó törzsszöveg.
* Az ábrák jegyzékét a sorszámaik alapján kell összeállítani, és a mellékletek között szerepeltetni.

## **Táblázatok**

* A táblázatokat is arab számokkal kell számozni, és címmel kell ellátni.
* A szövegben elhelyezett táblázatokat külön-külön, folyamatosan arab számokkal kell sorszámozni, címmel kell ellátni, utána a forrást meg kell jelölni (*2.táblázat:* A 2015-ben divattánc szakirányt választó elsőéves hallgatók előképzettsége. Forrás: Kiss, 2016)
* A táblázatokra a szövegben számuk alapján kell hivatkozni (2. táblázat).
* Más által készített táblázat átvételekor hivatkozni kell a forrásra, saját táblázat alkalmazásakor a „Saját szerkesztés” megnevezést kell használni.
* A táblázatok adatainak önmagukban, a szövegben való elmélyülés nélkül is értelmezhetőeknek kell lenniük.
* Az ábrák és a táblázatok így külön számozásba kerülnek.

## **Bekezdések**

* Egy adott fejezet első bekezdésének első sorában ne legyen behúzás.
* A fejezet minden további bekezdésének első sora 1 cm-es behúzással kezdődjön.
* Egy bekezdés legyen hosszabb, mint egy mondat (minimum 3 mondat), de ne haladja meg az egy oldalnál hosszabb terjedelmet.

# **Hivatkozások kezelése**

**A forrásokat két helyen is fel kell tüntetni:**

* **a főszövegben** (lásd még az 6.2.1. fejezetet); **és**
* **a főszöveg utáni irodalomjegyzékben vagy forrásjegyzékben** (lásd még az 6.2.2. fejezetet)**.**

Jelen hivatkozási stílus az APA (*American Psychological Association*) publikációs kézikönyvének (2020) irányelveire épül. Ez a hivatkozási stílus „szerző-évszám” alapú, azonban Egyetemünkön (elsősorban néptánc tagozatos hallgatóink esetében) a „szerző-cím” szerinti hivatkozás is használatban van *–* például MLA, lásd: Fügedi (2019).

## **4.1. Szövegközi hivatkozás**

A másoktól származó gondolatokat, információkat idézetként és parafrázisként is felhasználhatjuk írásművünkben.

1. **idézet**

Amikor idézünk, akkor a szerző(k) szavait szó szerint használjuk fel a szövegünkben. Szabályai:

* A szó szerinti idézeteket idézőjelek fogják közre.
* Idézetből szövegrész kihagyásakor a (...) jelzést használjuk.
* A hivatkozás megjelöli az oldalszámokat is;
  + zárójelben például: (Carter & O’Shea, 2010, p. 84) vagy (Carter & O’Shea, 2010, pp. 33–34) vagy (Ginnis, 2007, pp. 21–22, 27).
  + folyószöegben például: Bernáth 2014-ben elvégzett kutatásában megállapította, hogy…. (pp. 23–28)
* Ha hiányzik az oldalszám, akkor mással kell beazonosítanunk a szöveghelyet, például: paragrafus száma, fejezet, alfejezet száma.
* Audio- vagy multimédia forrás idézésekor a szerző nevét, az évszámot és a hivatkozni kívánt időtartam elejét és végét adjuk meg;

például: (Jancsó, 1974, 0:12:40 – 0:12:45).

* A szó szerinti idézeteket idézőjelek fogják közre.
* A 40 szónál hosszabb idézeteket külön blokkban jelenítjük meg fél centis jobbra történő margó-behúzással. Ebben az esetben nem kell idézőjelet használnunk, de ugyanúgy fontos az utolsó mondat után megjeleníteni a szerző(ke)t, az évszámot és az oldalszámo(ka)t.
* A 400 szónál hosszabb idézetek már szerzői jogi kérdéseket feszegetnek.

1. **parafrázis**

A parafrázis más szöveg(részlet)ének saját szavainkkal történő átfogalmazását, tartalmi összefoglalását jelenti. Mivel ezek a gondolatok / kutatási eredmények / adatok nem sajátjaink, akkor is hivatkozni kell rájuk, ha nem pontosan idézzük ezeket. Ez esetben a parafrázis végére (ami általában egy tartalmi egység, tehát mondat, fejezet vagy bekezdés vége szokott lenni) illesztjük be a szövegközi hivatkozást a szerző(k) nevének és a mű keletkezési évének megjelölésével; például: (Lanszki, 2017).

Írásunk készítése közben különböző médiumú forrásokra, azaz szövegekre, zenékre, filmekre is hivatkozhatunk. Sőt, szövegünk egy tartalmi egységén (pl. bekezdés, fejezet) belül utalhatunk egy, de akár több műre is. Hogy ne váljon kaotikussá eszmefuttatásunk, a szövegközi hivatkozásoknak pontosnak és tömörnek kell lenniük.

A szövegközi hivatkozás kétféle lehet:

* zárójeles,

például: ... a két változó közötti szoros összefüggés már korábban felmerült (Bernáth, 1992), ezért ...

* a szerző(k) nevét belefogalmazzuk a szövegbe – ebben az esetben csak az évszám kerül zárójelbe.

például: ... amint azt Bernáth tanulmányában (1992) közölt eredmények alapján láthatjuk…

**4.1.1. Utalás egy műre**

A szövegben a hivatkozást a szerző(k) nevének és a megjelenés évszámának feltüntetésével végezzük el.

* Többször kiadott írás esetében perjellel választjuk el az első kiadás és a jelenleg hivatkozott kiadás évszámát;

például: (Neisser, 1976/1984)

* Szerzőpáros esetében a két szerző nevét az "és" kötőszó választja el egymástól;

például:… a jelenség összefüggésben áll a társadalmi elvárásokkal (Bedő & Schlotter, 2008)

* Ha a mű többszerzős, úgy a nevek között vessző áll, az utolsó két név között pedig "&" szerepel. Háromnál több név esetén az első előforduláskor az összes szerző neve szerepel a hivatkozásban;

például: (Németh, Stöckl &Vincze, 2017)

A további előforduláskor az első szerző neve és az "et al." (=és munkatársai) rövidítést használjuk;

például: (Németh et al., 2017)

* Statisztikai adat, törvény vagy tanügyi dokumentum esetén a szerző nem ismeretes, ilyenkor a címet írjuk be kurzíváltan;

például: (*Nat*, 2012) vagy …Ahogy a *Nemzeti Alaptanterv* (2012) fogalmaz, nem lehetséges…

* Hiányzó évszám esetén a (n.d. = no date) jelölést alkalmazzuk.

például: (Szathmáry, n.d.)

**4.1.2. Utalás több műre**

* Egy szerző több műve
  + A zárójelen belül egy szerző különböző munkáira hivatkozva a nevet csak egyszer írjuk ki, utána következnek az évszámok, egymástól vesszővel elválasztva (Sándor, 2015, 2018).
  + Ha egy szerzőnek azonos évben publikált több írására hivatkozunk a teljes szöveg különböző helyein, azokat az egyes évszámok után írt betűkkel különböztetjük meg (Sándor, 2017a, 2017b). Ezt az irodalomjegyzékben is feltüntetjük.
* Több szerző több műve
  + Egy zárójelen belül több szerző munkáira hivatkozva az egyes tételeket pontos vessző (;) választja el;

például: (Lanszki, 2017; Bedő & Schlotter, 2008).

* + Amennyiben két különböző mű esestén vezetéknév azonossággal találkozunk, utalunk a keresztnévre is.

például: (Bernáth Á., 2014; 1988; Bernáth L. & Séra, 2016)

Folyószövegbe fogalmazva pedig érdemes kiírni a keresztnevet is a teljes pontosság érdekében.

## **4.2. Forrás- és irodalomjegyzék**

Források és szakirodalom olvasása során többféle publikáció típus fordul meg kezünkben. Ahhoz, hogy a forrás- és irodalomjegyzékben szakirodalmunk könyvészeti adatait helyesen tüntessük fel, meg kell tudnunk különböztetni a publikációk fajtáit egymástól.

A forrás- és irodalomjegyzék összeállításának **általános szabályai:**

* Az irodalomjegyzék helye a törzsszöveg és a mellékletek/függelékek között van.
* A szerzők vezetéknevei alapján, dr. megnevezés nélkül (!), alfabetikus sorrendben következnek egymás után a források/irodalmak.
* Amennyiben a szerző nem ismert, a mű címe a szerző helyére lép, és a cím kezdőbetűje szerint kerül az irodalomjegyzék alfabetikus sorrendjébe.
* Hiányzó évszám esetén az alábbi rövidítést alkalmazzuk: év nélkül (=no date) (n.d.).
* A nyomda nem kiadó.
* Amennyiben egy forrás online is elérhető, meg kell jeleníteni annak internetes elérhetőségét is.
* A webcím önmagában nem elfogadható forrásadatok (szerző, megjelenés éve, cím, kiadó) nélkül sem a főszövegben, sem az irodalomjegyzékben.

Az irodalomjegyzéknek tartalmaznia kell azokat a forrásokat, amelyekre a szövegben hivatkoztunk. A legfontosabb alapelv az irodalomjegyzék összeállításában az egyszerűség és visszakereshetőség elve.

A lista elkészítésének **alapszabályai**:

* Minimum 4 alapadatot kell tartalmaznia az alábbi sorrendben: 1.) szerző(k); 2) a megjelenés évszáma; 3) a mű címe; 4.) kiadó.
* Ezek az alapadatok kiegészülnek az oldalszámok megnevezésével könyfejezetek, illetve folyóiratban megjelent tanulmányok esetében.
* Dőlt betűvel jelezzük a forrás fő információhordozóját. Könyvnél ez maga a cím, újságcikkek, folyóiratokban megjelent tanulmányok esetében ez a befoglaló mű, tehát a kiadvány/kötet neve.

A befoglaló mű címét dőlt betűvel jelezzük. Ez lehet:

* + a periodika címe (=folyóirat, heti- vagy napilap)
  + tanulmánykötet címe

A befoglalt tanulmány, cikk, könyvfejezet címét nem jelöljük dőlt betűvel.

**4.2.1. Önálló könyvek**

Szerző(k) (évszám). *Cím*. Kiadó.

* A szerzőknek csak a vezetéknevét írjuk ki, és vesszőt követően a keresztnevük kezdőbetűjét egy ponttal egészítjük ki jelezve a rövidítést.

Bedő, A., & Schlotter, J. (2008). *Az interaktív tábla.* Műszaki Kiadó.

Ginnis, P. (2007). *Tanítási és tanulási receptkönyv.* Alexandra.

Lénárd, F. (1986). *Pedagógiai ellentmondások.* Akadémiai Kiadó.

* Egy forrás újra megjelent változatára úgy hivatkozunk, feltűntetjük az eredeti megjelenés idejét is. Ilyenkor az eredeti évszám törtvonallal elválasztva megelőzi az utóbbit. Egyéb esetekben csak annak a kiadásnak az adatait kell megadni, amelyikre a hivatkozás vonatkozik.

Neisser, U. (1976/1984). *Megismerés és valóság.* Gondolat.

* Amennyiben **kéziratot** használtunk fel írásunkhoz, az irodalomjegyzékben ezt jelezni kell az alábbi módon: Szerző (évszám). *Cím* [Kézirat]. Megjelenés helye.

Gönyei, S. (1951). *Beszámoló az 1951.11.03-04-én, a Népművészeti Intézet megbízásából, Bag Pest megyei községben végzett táncgyűjtő útról* [Kézirat]. MTA BTK Zenetudományi Intézet, Néptánc Archívum, Akt. 106.

* **Disszertációk, szakdolgozatok** nem számítanak per se publikációnak. Az alábbi módon hivatkozhatunk rájuk: Szerző (évszám). *Cím* [Dolgozat típusa]. Intézmény.

Lőrinc Katalin (2014). *A test szövege* [DLA értekezés]. Színház- és Filmművészeti Egyetem.

Szélpál Éva (2014). *„Egy élet e tánc…”: Végső Miklós táncoktatói tevékenysége* [MA-szakdolgozat.]. Magyar Táncművészeti Főiskola.

* **Magánkiadás** esetén így járunk el: Szerző (évszám): *Cím* [Magánkiadás].

Szabó-Józsa Éva (2016). *Magyarország a HAZÁM, de Svájc az otthonom* [Magánkiadás].

**4.2.2. Szerkesztett könyvek**

Szerkesztő(k) (Ed. vagy Eds). (évszám). *Cím*. Kiadó.

* A szerkesztőknek csak a vezetéknevét írjuk ki (akkor is, ha magyar a szerkesztő), és vesszőt követően a keresztnevük kezdőbetűjét írjuk ki egy rövidítést jelző ponttal.

Lanszki, A. (Ed.). (2017). *Digitális történetmesélés a nevelési-oktatási folyamatban.* Líceum Kiadó.

Németh, A., Stöckl, C., &Vincze B. (Eds.). (2017), *Survival of Utopias - Life Reform and Progressive Education in Austria and Hungary: Weiterlebende Utopien –Lebensreform und Reformpädagogik in Österreich und Ungarn.* Peter Lang Internationaler Verlag der Wissenschaften.

* Jelölnünk kell (több kiadás esetén), hogy hanyadik kiadásra hivatkozunk.

Carter, A., & O’Shea, J. (Eds.). (2010). *The Routledge Dance Studies Reader* (2nd ed.). Routledge.

**4.2.3. Befoglaló művekben megjelent írások**

**Blogbejegyzés**

A szerző blogon megadott nevét kell használnunk (megjelenés dátuma). Cím. *Blogcím*. webcím

mikrokozmosz (2018, June 14.). Túl minden határon *–* Interjú Ágnes Noltenius balettmesterrel. *Táncblog.* <http://tanc.reblog.hu/tul-minden-hataron-interju-agnes-noltenius-balettmesterrel>

**Folyóiratban megjelent cikkek**

Szerző(k) (évszám). Tanulmány cím. *Folyóiratcím*, *évfolyam*(szám), A tanulmány első*–*utolsó oldala.

Larkin, J. H., & Simon, H. A. (1987). Why a diagram is (sometimes) worth ten thousand words. *Cognitive Science*, *9*(11), 65*–*99.

Online folyóiratok esetében hiányozhat az oldalszám, ilyenkor azt értelemszerűen nem kell feltűntetni.

Amennyiben van DOI-száma a tanulmánynak, azt meg kell adni.

**Konferencia-közlemény**

Ha megjelent absztrakt- vagy konferenciakötetben, akkor úgy járunk el, mint a könyvfejezetek esetében.

Szerző (évszám). Cím. In Szerkesztő(k) neve (Ed. vagy Eds.), *Könyv címe* (a fejezet első *–* utolsó oldala). Kiadó.

Bolvári-Takács, G. (2020). Adatok a Magyar Állami Nép Együttes alapításának történetéhez. In A. Lanszki (Ed.), *Tánc és kulturális örökség. VII. Nemzetközi Tánctudományi Konferencia a Magyar Táncművészeti Egyetemen. 2019. november 15*–*16.* (pp. 49–54). Magyar Táncművészeti Egyetem.

A prezentációra is hivatkozhatunk.

Előadó (Konferencia időpontja). *Cím.* Konferencia címe, helye.

Papp-Danka, A. (2019, November 15.). *A táncoktatás perspektívái digitális környezetben.* VII. Nemzetközi Tánctudományi Konferencia, Magyar Táncművészeti Egyetem.

**Könyvfejezetek**

Szerző(k) (évszám). Fejezet (vagy tanulmány) cím. In Szerkesztő(k) neve (Ed. vagy Eds.), *Könyv címe* (a fejezet első *–* utolsó oldala). Kiadó.

Neves, D. M., & Anderson, J. R. (1981). Knowledge compilation: Mechanisms for the automatization of cognitive skills. In J. R. Anderson (Ed.), *Cognitive skills and their acquisition* (pp. 57*–*84)*.* Lawrence Erlbaum Associates Publishers.

**Lexikoncímszó**

Szerző (évszám). Cím. In Szerkesztő(k) neve (Ed. vagy Eds.), *Lexikon címe* (Oldalszámok)*.* Kiadó.

Martin György (2001). Legényes. In Gy. Pálfy (Ed.), *Néptánc kislexikon* (pp. 95*–*96). Planétás Kiadó.

**Újságcikk vagy interjú napi- heti- vagy havilapban**

Szerző (megjelenés dátuma). Cím. *Lap címe*, megjelenés napja. A tanulmány első *–* utolsó oldala.

Ferdinandy, Gy. (1993, June 5.).Csatlakozás. *Magyar Nemzet,* 20*–*21.

Ha a cikk internetes hírportálon jelent meg: Szerző (megjelenés dátuma). Cím. *Lap címe.* Webcím

Dull, Sz. (2017, November 21.). PISA-jelentés: A magyar gyerekek problémamegoldásban átlag alatt vannak. *index.hu.* <https://index.hu/belfold/2017/11/21/pisa-jelentes_a_magyar_diakok_problemamegoldasban_atlag_alatt_vannak/>

**Statisztikai jelentések**

Szervezet vagy kutatócsoport neve (évszám). Cím. *Befoglaló mű címe.* Kiadó szervezet. Webcím

Központi Statisztikai Hivatal (2017). Színpadi szórakoztatás, 2016. *Statisztikai tükör.* <http://www.ksh.hu/docs/hun/xftp/idoszaki/pdf/szinpad16.pdf>

**Tanügyi dokumentumok**

Dokumentum neve (évszám). *Befoglaló mű címe*. A megjelenés dátuma. Webcím

Nemzeti Alaptanterv (2012). *Magyar Közlöny*, 2012.06.04. URL:<http://ofi.hu/sites/default/files/attachments/mk_nat_20121.pdf>

**4.2.4. Előadóművészeti alkotások**

Az előadóművészeti alkotások összművészeti konstruktumok, melyek számos (több művészeti ágból érkező) művész alkotótevékenysége révén születnek meg. Az alábbiakban csak az alapadatok leírását mutatjuk be, melyet releváns bővíteni a többi fő szerző (rendező, zeneszerző stb.) megadásával, valamint az írásműben hivatkozott (látott) előadás dátumának megadásával. A hivatkozás az APA publikációs kézikönyvének (2020) audiovizuális médiumra vonatkozó szabályait követi.

Szerző (alkotási terület). (évszám). *Cím* [A műalkotás típusa]. Kiadó.

vagy

Szerző (alkotási terület). (évszám). Cím [A műalkotás típusa]. *Befoglaló mű*. Kiadó.

**Koreográfia**

Bartók, B (Composer), Miloss, A. (Choreographer), & Ferencsik, J. (Conductor). (1942, October 12). *A csodálatos mandarin*. Corpo di Ballo del Teatro alla Scala. Teatro alla Scala.

Molnár, F., Geszti, P., Grecsó, K. (Writers), Dés, L. (Composer), Marton, L. (Director), & Horváth, Cs. (Choreographer). (2016, November 5.). *Pál utcai fiúk*. Vígszínház.

A szerzőségi sorrenden változtathatunk annak fényében, hogy a hivatkozás szempontjából a művészeti alkotás mely területe relevánsabb (pl. ha koreográfiát elemzünk, akkor érdemes a koreográfust első helyre tenni).

**Színpadi előadások (nem koreográfia)**

Pintér, B. (Writer & Director). (2016, March 19.). *A bajnok.* Katona József Színház.

**Zene**

Bach, J. S. (2010). The Brandenburg concertos: Concertos BWV 1043 & 1060 [Album recorded by Academy of St Martin in the Fields]. Decca. (Original work published 1721)

(ebben az eesetben a szövegközi hivatkozás: Bach 1721/2010)

Björk (1988). Birthday. *The Sugarcubes* [Song]*.* One Little Indian Records.

**Film**

Forman, M. (Director). (1975). One flew over the cuckoo’s nest [Film]. United Artists.

**Televízióműsor**

Szurdoki, E. (Director), & Kun, M. (Host). (2011, January 22). *A rejtélyes XX. század* [TV show]*.* Magyar Televízió 1.

**Sorozat**

Jefferson, C. (Writer), & Scanlon, C. (Director). (2018). The worst possible use of free will [TV series episode]. In M. Schur, D. Miner, M. Sackett, & D. Goddard (Executive Producers), *The good place*. Fremulon; 3 Arts Entertainment; Universal Television.

Woody, A. (Writer & Director). (2016). *Crisis in Six Scenes*. (Episode 3.) [TV series episode]. Amazon.

**4.2.5. Vizuális alkotások**

**Festmények**

Raffaelo, S. (1508–1508). *Esterházy Madonna* [Painting]. Szépművészeti Múzeum, Budapest.

**Fotók**

Radisics, M. (2019). *A föld erei* [Photograph]. Magyar Sajtófotó-díj. <https://37.sajto-foto.hu/sfSite/entrydetails/entry_id/22560/vote_round/1>

# **A szakdolgozat nyelvezete**

## **Megfogalmazás**

* világos, logikailag követhető megfogalmazás
* germanizmusok, anglicizmusok kerülése
* alany-állítmány egyeztetése

## **Szakkifejezések**

A szakdolgozó használja a kifejtett téma tudományágának szakkifejezéseit. Ebben segítségére lehetnek a felhasznált források és a konzulens.

## **Nyelvhelyesség**

* a magyar nyelv helyesírási alapelvei
* intézménynevek nagy kezdőbetűvel
* köznevek kis kezdőbetűvel
* műcímek eredeti helyesírásának/kezdőbetűinek megtartása
* idegen nyelvű forrásművek idézése esetén:
  + már létező fordítás felhasználása (pontos hivatkozással)
  + ennek hiányában: a magyar nyelvhelyességnek és a szakterminológiának megfelelő saját fordítás használata (feltűntetve, hogy a szöveg a szakdolgozó saját fordítása)

## **Szókincs, stílus**

* elvárt a tudományos nyelv, stílus használata és a szakkifejezések, terminus technicusok tudatos használata
* kerüljük
  + a költői nyelvet, a jelzők, bonyolult irodalmi képek használatát, érzelmi kitöréseket, sóhajokat
  + a pongyola megfogalmazást (pl. tulajdonképpen, ugye, szerintem)
  + a szlenget, a diáknyelvi, illetve humoros, vicces nyelvi fordulatokat
  + az egy mondaton/tartalmi egységen belüli szóismétlést
  + a túl hosszú fejezet- és alfejezetcímeket
  + a túl sok kiemelést – amennyiben mégis kiemel (pl. félkövér betűkkel), következetesen tegye azt
  + az aláhúzást mint kiemelést

# **Témaválasztás**

## **Téma terjedelmének meghatározása**

A hallgató ne vállalkozzon dolgozatában diszciplinárisan túl nagy téma taglalására (pl.: *Film és tánc kapcsolata* vagy *A balett hatása a kezdetektől napjainkig*). Ez nem teszi ugyanis lehetővé a szakdolgozat keretein belüli alapos elmélyülést. A téma szűkítése történhet térben, időben, nemek, életkor alapján pl. ne az egész általános iskolai oktatásról írjon csak az alsó tagozatról.

Az ideális szakdolgozatban a szakirodalmi szintézis kiegészül a hallgató kritikus elemzésével, a téma alapos vizsgálatával. Javasolt egy olyan kisebb tartalmi egység választása, melyhez van elegendő szakirodalom.

## **Cím**

A cím pontosan írja le a szakdolgozatban kifejtett témát. Főcím: általános, tág, lehet pl. egy idézet, alcím: szűkítő, konkrét, pl. Terpszikhoré tornacsukában. A modern amerikai tánc története. vagy "A magyar nyelvet írni kezdik." Irodalmi gondolkodás a középkori Magyarországon.

## **A szakdolgozat célja**

A szakdolgozat legyen problémacentrikus, a hallgató nevezzen meg az elején egy-két konkrét kérdést, amire keresi a választ a szakdolgozatában. Az olvasónak legyen világos szakdolgozata konkrét célja, és a szakdolgozatból a cél megvalósítása.

## **Kérdések, hipotézisek**

A hallgató a bevezetőben megfogalmazott kérdésekre adjon választ és/vagy vállalkozzon hipotézis(ek) megerősítésére vagy elvetésére. Mindez legyen összhangban a választott témával.

# **Elméleti megalapozottság**

## **Szakirodalom**

A szakdolgozatban jelenjen meg gazdag és releváns magyar, illetve – lehetőség esetén – idegen nyelvű szakirodalom.

Nem fogadhatóak el az alábbiak:

* Wikipédia szócikk
* bulvár médiában megjelent közlemények
* bizonytalan forrásból származó közlemények

## **Definíciók**

A hallgató egy fogalmi egységről több szerző nézőpontját/ definícióját/vélekedését is ismertesse, azokat elemző módon vesse össze.

# **Az elemzés**

## **Logika, összhang**

A dolgozatban megjelenő szakirodalmi alapok, (adott esetben a módszertan), az elemzések, a következtetések álljanak összhangban a célkitűzéssel.

## **Leírás**

A hallgató az ismertetni kívánt jelenségeket alaposan írja körül, azokat támassza alá pontos hivatkozásokkal.

## **Kritikai elemzés**

* Az elemzés a szakirodalmi előzményekre és/vagy a hallgató kutatásmódszertani szempontból megbízható vizsgálatának adataira épüljön.
* A hallgató a dolgozatban megjelenített elméleteket, modelleket, alkotásokat ne csak felsorolja, hanem interpretálja, kritikusan értékelje is.
* A leíró és elemző részek kiegyensúlyozott arányban jelenjenek meg a dolgozatban.

## **Következtetés**

* Az elemzésekből a hallgató vonjon le következtetéseket, és - ha a téma és a kutatás megengedi – fogalmazzon meg javaslatokat.
* Különüljenek el a dolgozatban a hallgató javaslatai, saját következetései és azok a gondolatok, melyek szakirodalomból származnak.
* A szakdolgozat tartalmi egységei épüljenek logikailag egymásra.

# **A szakdolgozat eredetisége**

## **Mi a plágium?**

Minden olyan gondolat, idézet, mely más szellemi terméke, és a hallgató a forrásra való hivatkozás nélkül teszi a szakdolgozatába, plágiumnak minősül. Ennek elkerülése érdekében:

* A szó szerinti idézet forrását oldalszámmal együtt az idézet után fel kell tüntetni.
* Egy (vagy több) szerző gondolatainak/vélekedésének tartalmi összefoglalása után/közben is hivatkozni kell a forrásra.

## **Eredetiségnyilatkozat**

(ld. köv. oldal)

**EREDETISÉGNYILATKOZAT**

A hallgató neve:

A hallgató hallgatói-kódja:..................................

MTE

Szak:…………………………

Szakirány: ………………………..

A szakdolgozat címe:.....................................................................................................................

......................................................................................................................................................

Az MTE hallgatójaként büntetőjogi felelősségem tudatában kijelentem és aláírásommal igazolom, hogy a szakdolgozat részét képező szakdolgozatom saját, önálló szellemi munkám, az abban hivatkozott, nyomtatott és elektronikus szakirodalom felhasználása a szerzői jogok általános szabályainak megfelelően történt.

Tudomásul veszem, hogy szakdolgozat esetén plágiumnak számít:

– a szó szerinti idézet közlése idézőjel és hivatkozás megjelölése nélkül;

– a tartalmi idézet hivatkozás megjelölése nélkül;

– más publikált gondolatainak saját gondolatként való feltüntetése.

Alulírott kijelentem, hogy a plágium fogalmát megismertem, és tudomásul veszem, hogy plágium esetén szakdolgozatom visszautasításra kerül, és ilyen esetben fegyelmi eljárás indítható.

Kijelentem továbbá, hogy a szakdolgozat a konzulensem által jóváhagyott formában kerül beadásra.

Budapest, 20... ..........................................

aláírás